Na osnovu člana 45 Zakona o lokalnoj samoupravi ( „Sl. list RCG“ br. 42/03, 28/04, 75/05, 13/06, i „Sl.list CG“ br. 88/09, 03/10, 38/12, 10/14),člana 1 Zakona o finansiranju političkih subjekata i izbornih kampanja ( „Sl.list CG“ br. 52/14), člana 42 Statuta opštine Rožaje ( „ Sl.list CG – Opštinski propisi“ br. 9/11), Skupština opštine Rožaje, na sjednici održanoj dana 24.12.2015.godine, **donijela je**

**ODLUKU**

**o finansiranju političkih subjekata i izbornih kampanja**

1.OSNOVNE ODREDBE

Član 1

 Ovom Odlukom uređuje se način sticanja i obezbijeđivanja finansijskih sredstava za redovan rad političkih subjekata, koji imaju odbornike u Skupštini opštine Rožaje, i izbornu kampanju političkih subjekata.

**Politički subjekt i izborna kampanja**

Član 2

 Politički subjekt, u smislu ove Odluke su: političke partije, koalicije i grupe birača.

 Izborna kampanja, u smislu ove Odluke, predstavlja skup aktivnosti političkog subjekta od dana raspisivanja do dana proglašenja konačnih rezultata izbora.

**Izvori finansiranja**

Član 3

Politički subjekti sredstva za rad i izbornu kampanju mogu sticati iz javnih i privatnih izvora.

**Kontrola finansiranja**

Član 4

 Kontrolu finansiranja političkih subjekata i izbornih kampanja vrši Agencija za spriječavanje korupcije, osnovana u skladu sa posebnim zakonom.

**Javni izvori**

Član 5

Javni izvori, u smislu ove Odluke, su sredstva koja se izdvajaju iz Budžeta lokalne samouprave.

**Korišćenje budžetskih sredstava**

Član 6

Budžetska sredstva mogu se koristiti za finansiranje:

* redovnog rada političkih subjekata;
* troškove izborne kampanje, za izbor odbornika u Skupštini opštine Rožaje.

2. FINANSIRANJE REDOVNOG RADA POLITIČKIH SUBJEKATA

Član 7

 Troškovi redovnog rada političkih subjekata su troškovi koji se odnose na: troškove zarada zaposlenih i troškovi angažovanja stručnjaka i saradnika, poreze, doprinose, administrativne i kancelarijske troškove, uključujući troškove zakupa prostorija za rad, režijske troškove, troškove prevoza, troškove organizacije sastanaka i događaja, troškove promocije rada i ciljeva političkih subjekata između izbora, troškove međunarodnih aktivnosti političkih subjekata, troškove organizovanja obuka za članove i aktiviste političkih subjekata, troškove istraživanja javnog mnjenja, troškove za nabavku i održavanje opreme, provizija banaka i slični troškovi, svojstveni redovnom radu političkih partija.

**Raspodjela budžetskih sredstava**

Član 8

 Budžetska sredstva za finansiranje redovnog rada političkih subjekata, u Skupštini opštine Rožaje, iznose 1,1% planiranih ukupnih budžetskih sredstava, umanjenih za sredstva kapitalnog budžeta (tekući budžet), za godinu za koju se budžet Opštine donosi.

 Izuzetno ukoliko budžet opštine Rožaje bude manji od pet miliona eura budžetska sredstva, za finansiranje redovnog rada političkih subjekata u Skupštini Opštine, iznose 1,5% planiranih ukupnih budžetskih sredstava, umanjenih za sredstva kapitalnog budžeta (tekući budžet), za godinu za koju se Budžet donosi.

 Sredstva iz stava jedan (1), dva (2) ove Odluke, ovog člana u visini od 20% raspodjeljuju se u jednakim iznosima političkim subjektima u Skupštini Opštine, a ostalih 80% sredstava, srazmjerno ukupnom broju odborničkih mandata koja imaju u trenutku raspodjele.

 Sredstva iz stava 3 ovog člana koja dobije politički subjekat koji je na izborima nastupao kao kaolicija, odnosno grupa birača, raspodjeljuju se u skladu sa sporazumom, odnosno aktom o obrazovanju tih političkih subjekata.

 Organ lokalne uprave nadležan za poslove finansija ( u daljem tekstu Sekretarijat za finansije) sredstva, iz stava 3 ovog člana, mjesečno prenosi političkom subjektu, do petog u mjesecu za prethodni mjesec.

3. FINANSIRANJE IZBORNE KAMPANJE ZA IZBOR ODBORNIKA

**Troškovi izborne kampanje**

Član 10

 Troškove izborne kampanje su troškovi koji se odnose na: predizborne skupove, reklamne spotove i reklamni materijal, medijsko predstavljanje, oglase i publikacije, istraživanje javnog mnjenja, angažovanje opunomoćenih predstavnika političkog subjekta u prošireni sastav organa za sprovođenje izbora, režijske troškove i opštu administraciju, kao i troškove prevoza u periodu izborne kampanje.

**Raspodjela budžetskih sredstava**

Član 11

 Budžetska sredstva za finansiranje troškova izborne kampanje iz člana 10 stav 1 ove odluke, za izbor odbornika, obezbjeđuje se u godini u kojoj se održavaju redovni izbori i to u iznosu od 0,25% planiranih ukupnih budžetskih sredstava umanjenih za sredstva kapitalnog budžeta (tekući budžet) za godinu za koju se budžet donosi.

 Sredstva iz stava jedan (1) ovog člana u visini od 20% raspodjeljuju se, u jednakim iznosima političkim subjektima, u roku od osam (8) dana od isteka roka za dostavljanje izbornih lista.

 Sredstva iz stava jedan (1) ovog člana u visini od 80% raspodjeljuju se političkim subjektima koji su osvojili mandate, srazmjerno broju osvojenih mandata.

 Sredstva iz stava tri (3) ovog člana raspodjeljuju se u roku od sedam (7) dana o dana kad politički subjekti dostave Agenciji izvještaje o sredstvima prikupljenim u utrošenim za izbornu kampanju sa propratnom dokumentacijom.

**Način prenosa budžetskih sredstava**

Član 12

 Sredstva iz člana 11 stav 3 ove Odluke, Sekretarijat za finansije prenosi političkim subjektima, nakon dobijanja obavještenja iz nadležne izborne komisije o broju osvojenih mandata i obavještenja Agencije o ispunjenju uslova iz člana 11 stav 4 ove Odluke.

 Akt o prenosu sredstava iz stava jedan (1) ovog člana, sa odgovarajućom dokumentacijom objavljuje se na internet stranici opštine Rožaje u roku od sedam (7) dana od dana njegovog donošenja.

**Obaveza otvaranja posebnih žiro računa**

Član 13

 U svrhu prikupljanja sredstava za finansiranje troškova izborne kampanje, politički subjekat otvara poseban žiro račun kod institucije ovlašćene za poslove platnog prometa, o čemu obavještava Agenciju, i taj se račun ne može koristiti u druge svrhe.

Član 14

 Sve što nije regulisano ovom Odlukom primjenjivaće se odredbe zakona o finansiranju političkih partija subjekata i izbornih kampanja („Sl. list CG“ br. 52/14).

Član 15

 Danom stupanja na pravnu snagu ove Odluke prestaje da važi Odluka o finansiranju političkih partija („Sl. list CG – Opštinski propisi“ br. 35/11, 21/12).

Član 16

 Ova odluka stupa na snagu osmog dana od dana objavljivanja u „ Službenom listu Crne Gore – Opšzinski propisi“.

Broj: 321

Rožaje, 29.12.2015.godine

SKUPŠTINA OPŠTINE ROŽAJE

Predsjednik,

 Husein Kurtagić, prof., s.r.